
Prome Minister Evelyn Wever-Croes: 


Cu dedicacion, responsabilidad y seriedad, 


GOBIERNO DI ARUBA A LOGRA E MIHO ACUERDO PA 
ARUBA DEN E CIRCUMSTANCIANAN ACTUAL 


“Ami ta mira e acuerdo aki como un vehiculo pa recobra nos autonomia 


Diabierna 24 di mei, durante conferencia di 
prensa di Gobierno di Aruba na unda cu a 
anuncia e acuerdo importante entre Aruba y 
Hulanda, Prome Minister Evelyn Wever-Croes 
a enfatisa cu ta pa prome biaha den historia 
di nos pais cu Aruba ta haya un ‘deal’ asina 
positivo for di Hulanda. Desde e protocolnan 
di 2013 y 2015, durante cua tempo Prome 
Minister tawata den oposicion, cu a wordo 
firma pa e Gobierno di AVP, ya caba a purba 
haya interes abou riba e debe externo. Esaki no 
a logra pa motibo cu e Gobierno e tempo ey no 
tabata tene su mes na palabracion, pero si nan 
a logra a redobla e debe. 


DEDICACION, 
SERIEDAD 
Gabinete Wever-Croes a traha cu hopi 
dedicacion y responsabilidad y a demostra 
seriedad pa maneha finansa publico. Esaki a 
wordo tuma na consideracion na Hulanda y 
awo nos por mira e resultado di un maneho 
financiero responsabel, cu Prome Minister 
ta considera un ‘game changer’ pa finansas 
publico di Aruba, cu a lo largo, dentro di poco 
aña, ya caba nos nivel di interes ta bay mas 
abou cu e tawata prome cu Covid. 


RESPONSABILIDAD Y 


“Mi kier laga atras pa nos futuro generacionnan, 
un Aruba cu menos debe cu gastonan di interes 
hopi mas abou. No ta tur hende ta contento cu 
e acuerdo aki, cu ta comprendibel. Mi tampoco 
ta contento cu esaki y a prefera un acuerdo 
cu Hulanda sin un Rijkswet. Pero si mi ta 
satisfecho y den nomber di Gobierno, mi por 
bisa cu nos consenshi ta na paz cu nos a busca 
e miho deal posibel pa Aruba. 


Gobierno ta comparti e pensamento di esnan cu 
ta bisa cu ta dolor pa entrega y bay di acuerdo 
cu un Rijkswet sin cu ta necesario, pa motibo 
cu ya caba nos tin e leynan. Pero, e realidad 
ta tambe cu Hulanda lo no a duna nos ni un 
cen menos na interes si nos no a aproba un of 
otro forma di Rijkswet y pa cua motibo Aruba 
a traha riba e ley hibride”, Prome Minister a 
remarca. 


financiero bek” 


‘KWIJTSCHELDING’ 

Mientras tin tambe ciudadanonan cu ta pensa cu 
ainda Aruba ta wordo trata diferente cu Corsou 
y Sint Maarten cu a haya ‘kwijtschelding’. 
Gobierno di Aruba, na mas di un ocasion a 
trece e topico aki riba mesa di negosacion 
sinembargo Hulanda no kier papia ainda di 
kwijtschelding. “E topico aki ta keda riba mesa 
y den futuro, lo mira e momento prudente pa 
bolbe trece e topico aki riba mesa pero awo 
e no tawata por ta parti di e deal aki pasobra 
Hulanda simplemente no tawata kier”. 


AUTONOMIA 

Riba etema cu esaki porta entrega di autonomia, 
Prome Minister a remarca cu e autonomia 
financiero di pais Aruba, na unda a duna 
Hulanda e grip, ya caba a wordo entrega na aña 
2014 ora cu Mike Eman durante su gobernacion 
a haya e KB y na 2015, durante gobernacion di 
AVP, a introduci e LAft. Prome Minister a duna 
di conoce cu cu e palabracionnan cu Gobierno 
di Aruba ta haci awo, ta pa fortica nos finansas 
publico y fortica nos economia y asina recupera 
nos autonomia financiero bek. 


“Ami ta mira e acuerdo aki como un vehiculo 
pa recobra nos autonomia bek. Mi ta pidi 
esnan cu ta skeptico y no ta kere den esaki 
completamente, pa duna nos e espacio pa sigui 
negocia y trece aun mas beneficio pa Aruba. Cu 
loke tin riba mesa awo caba, manera nos firma, 
nos lo scapa 16 miyon tur aña na interes. Si nos 
logra un Rijkswet, e beneficio por ta mucho 


mas grandi y nos lo scapa mucho mas placa”, 
Prome Minister a duna di conoce. 


GRADICIMENTO 

Prome Minister ta gradici e ekipo di Aruba cu 
a asisti Gobierno di Aruba den e negosacion cu 
Hulanda. Tambe ta gradici e ekipo hulandes y 
Secretario di Estado Alexandra van Huffelen 
como tambe coleganan minister di Gabinete 
Wever-Croes II pa e sosten y apoyo. 


“E tawata un periodo hopi largo y dificil. Un 
odisea cu RAft cu a cuminsa na juni 2020, 
meymey di e pandemia. Mientas cu na Aruba, 
nos atencion tawata na salba bida di hende, 
Hulanda a tira dos Rijkswet nos dilanti. Aruba 
no a sucumbi. Nos tawata sa cu loke tawata tin 
riba papel tawata inhusto pa e pueblo di Aruba. 
Nos a lucha hopi duro, hopi fuerte, mientras 
no ta tur ciudadano a kere den nos durante e 
trayecto. Pero nos tawata sa cu nos mester a 
busca e miho deal posibel pa Aruba. Y loke tin 
awe, ta e miho deal cu nos por a trece aden den 
e circumstancianan actual. 


Cosnan por cambia den futuro. Mi tin tur 
confiansa cu si Aruba sigui riba e caminda cu 
nos ta di finansas publico duradero y sano, e 
perception na Hulanda tambe lo cambia y nan 
lo ta mas habri pa papia otro tema y acuerdo cu 
nos tambe. Pero pa awo den e circumstancianan 
actual, esaki ta e miho deal cu Aruba por a 
logra”, PromeiMInister a expresa 

Despues di cu den oranan 
di mainta a drenta informe 
diladronicia di 3 brommer/ 
scooter na Palm Beach, 
den oranan di merdia a 
drenta informe di cu tin 
algun hoben lo ta torno 
un scooter horta na altura 
di Bushiri. Mesora varios 
patruya a bay den e area di 
Bushiri y a mira 4 hoben 
ta core bay den direccion 
di Madiki. Polis a bay nan 
tras y a logra gara un y a 
detene. Un rato despues a 
bin top cu un di e otronan 
cu a core bay tambe y 
esey tambe a ser deteni. 
Den e aarea ey a logra 
haya scooternan horta y a 
confisca esakinan pa mas 
investigacion. 


POSIBEL ATRACO A FRACASA DEN COMPANASHI 


Celsiusstraat - Diasabra den Polis a tuma tur datos di e 
oranan di anochi polis mester a incidente aki. 


bay den Companashi pa un caso 
di atraco. 

Na yegada di polis agentenan a 
topa cu un persona den un Honda 
color blauw. E la splicanan cu e lo 
a bay pa bende un cellular. 


Y eynan cos a bay robes, debi 
cu segun su version un of mas 
persona lo a trata di atrake. Pa un 
of otro motibo nan no a logra. 


Mester remarca, cu no ta prome 
biaha tipo di practicanan manera 
esakia bay robes. Pues, un persona 
cu ta bendiendo su cellular mester 
topa cu e supuesto cumprado y no 
sa ken exactamente e persona ta y 
cu cua ta su intencion. 


Ora kier bende algo, miho "nan" 
bin unda bo ta y preferiblemente 
den dia y zorg pa nunca bo ta bo 
so. 

Ministerio Publico ta interogando e 
sospechosonan liga den e caso di scuchamento 
di radio di Polis, caminda e ex agente di Polis, 
Vos, a wordo condena. Investigacion haci ta 
mustra cu ainda tin 5 sospechoso. Ta trata aki 
di “Speed” Andrade, Koolman, Lacle, Giel y 
Ponson. 

SOLO DI PUEBLO por a compronde cu e 
sospechosonan a wordo interoga un biaha mas 
na Hues Comisario. 

Ta asina cu Ministerio Publico a anuncia cu tin 5 
sospechoso den caso Vos. Tabatin interogacion 
di e 5 sospechosonan. Por a compronde cu a 
bolbe yama e sospechosonan pa interogacion. 
LO BAY CUMINSA CASO PENAL 
Tin indicacionnan cu e motibo cu Ministerio 
Publico a laga interoga e 5 sospechosonan un 
biaha mas na Hues Comisario, ta cu tin pensa 
dentro di poco cuminsa cu un caso penal. Parce 
cu ainda e citacionnan pa e caso penal no a sali 
pero cu e intension ta pa e aña aki ainda e caso 
wordo trata den Corte den Promer Instancia. 
Dia 8 December 2023 tabatin e caso penal cu 
Ministerio Publico a cuminsa contra Vos, kende 


NoticiadiCorte 


a wordo defendi door di abogado mr. de Sousa. 
Fiscal a bisa Hues cu tin 6 acusacion contra 
Vos. 

- Entre Maart 2018 y 2023, Vos a malversa 
radionan di Polis, 

- a horta radionan di Polis’ 

- a viola secreto di trabao door di 
facilita informacion na cierto media y instala 
aparatonan na su cas, 

- a abusa di su funcion como Polis, 

- a laga su mes wordo cumpra, 

- a forma parti di un organizacion criminal. 
Fiscal a mustra cu desde 2018, tres die radionan 
tabata na Vos como Polis di bario. Investigacion 
a mustra cu Vos tabata suministra informacion 
na Lacle, Giel y Andrade. Asina a haci 
investigacion na cas di Vos y a haya tres laptop 
instala riba 3 radio riba canal 1, cu ta e canal 
general di Polis. Tabata usa e programa Zelo 
pa asina manda informacion na cierto media. 
Ta asina cu 2 di e laptops a wordo desactiva di 
distancia pa daña investigacion. A logra habri 
un laptop caminda a haya 9572 informacionnan 
di Polis manda pa cierto media. A haya un di 


Ademas di a apela sentencia di ex agente di Polis Vos 


UN ORA PA OTRO POR SPERA CASO PENAL 
CONTRA PERIODISTANAN LIGA CU VOS 


wifi cu carchi conecta na 24 ora. 

Fiscal a bisa cu e ta haya Vos culpabel di tur 
e acusacionnan.y a exigi 36 luna di prison (3 
aña) di cual 8 luna ta condicional cu un tempo 
di prueba di 3 aña. Fiscal a exigi tambe cu pa 5 
aña, Vos no por eherce e trabao di Polis. 

VOS LAGA LIBER 

Hues a bisa cu e no ta haya legalmente proba cu 
Vos ta forma parti di un organizacion criminal 
y a declare liber di e acusacion ey. Hues ta 
haya Vos culpabel di e otro acusacionnan. Hues 
a condena Vos na 16 luna di prison, di cual 8 
luna ta condicional cu un tempo di prueba di 
3 aña. Hues a bisa cu e ta prohibi Vos di traha 
como Polis pa un periodo di 3 aña. E decision 
aki a haci cu 8 December 2023, Vos a haya su 
libertad. 

APELA SENTENCIA 

Ministerio Publico no a keda contento cu e 
sentencia y a apela. Esey ta nifica cu caso Vos 
awor lo bay wordo trata pa Corte Superior, 
caminda 3 Hues cu ta forma Hof lo bay trata 
e caso. 


HOBENNAN CU TA BAY TIRA PIEDRA Y BOTTER 
TUR WEEKEND NA EAGLE TENNIS A BAY UN STAP 
DEMASIADO LEU 


Diabierna anochi a drenta 
informe di un caso di destruccion 
na un hotel na Eagle, mesora a 
dirigi un patruya na e sitio. 


Na yegada di e patruya a bin 
compronde cu aki ta trata un caso 
di cu e hobennan cu tur weekend 
ta bay Eagle Tennis pa tira piedra 
y botter e biaha aki nan ta tira 
piedra riba cambernan di hotel 
den cercania y a destrui e porta 
di glas di e camber di un pareha 
di edad, polis a compronde cu e 
pareha turista a keda cu miedo. 
Polis a tuma e keho y ta bay 
traha un tactica pa atende cu e 
hobennan aki “ once and for all”. 

MOTOCICLISTA HERIDA DEN UN ACCIDENTE CU UN TRUCK 
NA E CRUSADA MANDOLINSTRAAT/PINDASTRAAT 


Diabierna atardi a drenta 
informe di un accidente 
cu hende herida na e 
crusada Mandolinstraat/ 
Pindastraat, mesora a 
dirigi tanto polis como 
ambulans na e sitio. Na 


yegada di e patruya a bin 
compronde cu aki ta trata 
di un accidente entre un 
box truck y un motociclista 
unda cu e chauffeur di e 
truck biniendo di zuid den 
Mandolinstraat mester 


Gs Max 


Mueble y mas 
dd 


A 10” 


a hala memey caminda 
pa un auto cu tabata para 
un tiki riba acera y e 
motociclista biniendo for 
di pabao drn Pindastraat a 


bay bira bay zuid pa drenta 
den Mandolinstraat y a bay 
dal riba e skina di e box 
di e truck y a dal abao. E 
motorcycle a keda destrui 


y e motociclista herida. 
Na yegada di e ambulans 
nan a atende e victima y a 
transporte pa hospital. 


Week, # 


SALE 


27di mei te cu 1di jun 


Discuento 
riba TUR 


so CANA Y MAT RAS: 


il 


Delivery 41-50.- 
Orario: dialuna pa diabierna 9 - 1pm | 2 - 6pm - diasabra 9 - spm 
e Warehouse Meiveld 3A-1 tel. 582-1671 


+ 2 FREE pillows. a 
+ 3x FUN MILES 


a. nos riba 
©) Ej social media 


like y follow 


+ 

ACCIDENTE FRONTAL CU HENDE HERIDA NA AVENIDA 
MILIO wedn cu HENDE BENTA RIBA CAMINDA 


Diabierna mainta a drenta 
informe di un accidente 
cu hende herida y benta 
meymey di caminda 
na splitsing panort di 
Home Sweet Home 520 
na Avenida Milio Croes, 
mesora a dirigi tanto polis 
como ambulans na e sitio. 

Na yegada di e patruya a 
bin compronde cu aki ta 
trata di un accidente semi- 
frontal unda un Honda Fit 
a bay mucho na man robes 
y a bay dal semi frontal 
riba e suv. 


Debi na e fuerte impacto 
ambos chauffeur a resulta 
herida. Na yegada di e 
2 ambulansnan nan a 
atende ambos victima y a 
transporta nan pa hospital. 


Minister Maduro di Finansa ta informa: 


ARUBA TA HAYA UN 'INVESTMENT RATING' CERCA 
COMPANIA DI RATING MOODY'S 


"Baa3 rating with stable outlook" 


Diabierna atardi Minister di cerca Standard and Poor's cu financiero di nos Pais. Danki pa 


Finansa a wordo informa cu Aruba 
ta haya un 'investment rating' 
cerca compania di rating Moody's. 
Esaki ta un hopi bon noticia pa nos 
Pais, ya cu awo Aruba ta conta cu 
dos compania di rating cu ta mira 
Aruba como Pais na unda cu nan 
inversion ta sigura. 


Mester menciona cu pa mas di 
dos decada Gobierno di Aruba 
a traha cu e dos companianan 
di rating, Fitch y Standard and 
Poor's, y recientemente a busca e 
compania di rating Moody's como 
e di tres compania di rating pa 
evalua e credibilidad financiero 
di Aruba atrabes di un evaluacion 
economico y financiero. 


Na februari Moody's a bishita 
Aruba y a reuni cu varios instancia 
y persona pa asina por a haci nan 
evaluacion economico y financiero 
dinos Pais. Na april, durante e IMF 
Spring Meetings na Washington 
DC, Minister Maduro a bolbe 
reuni cu Moody's pa asina por a 
duna mas detayes cu ta relevante 
pa e analista y tambe e comite di 
Moody's por tene na bista ora di 
finalisa nan opinion riba Aruba. 
Dia 24 di mei tabata asina leu cu 
Moody's a sali publica cu nan ta 
duna Aruba un 'Baa3 rating' cu un 
'stable outlook. 


Di e manera aki Aruba ta conta 
awo cu dos 'investment rating, 


e 'rating BBB positive' y cerca 
Moody's cu e 'rating Baag stable. 
Tur dos cualificacion ta wordo 
considera 'investment ratings. 
Cerca Fitch, Aruba tin e 'rating 
BB+ positive' cu ta wordo considera 
'non-investment/speculative.' 
Sinembargo den nan evaluacion 
reciente na maart, Fitch a indica 
cu nan ta positivo pa dentro di 
poco subi e rating di Aruba na 
e nivel di inversion manera cu e 
tabata prome cu pandemia. 


Minister Maduro ta gradici tur 
persona y instancia na Aruba y 
tambe e team di Moody's pa e 
resultado positivo aki pa Aruba, 
cu ta yuda hisa e credibilidad 


kere den Aruba! 

1 DI JUNI 2024 


6 PM 


COMPLEHO DEPORTIVO 
NADI CROES & CRISMO ANGELA 


AAAA Gabinete Wever - Croes II 


Instituto Biba Saludabel y Activo 


Ministerio di Enseñansa y Deporte 

Minister di Asuntonan 
Economico, Sr. Geoffrey 
Wever, a presenta e 
Economic Outlook pa 
añanan 2024 y 2025. E 
raport ta duna un bista 
claro riba e desaroyonan 
economico di nos isla, 
subrayando e desafionan y 
oportunidadnan cu nos ta 
confronta den e economia 
global y regional. 


Den su presentacion, 
Minister Wever a enfatisa 
cu aunke Aruba a 
continua su trayectoria 
di crecemento economico 
despues di e pandemia, ta 
importante pa nos keda 
alerto pa  presionnan 
inflatorio y e tensionnan 
politico global cu por 
tin un impacto riba e 
prijsnan di importacion di 
productonan y servicio. 


Comparando añanan 
2022 y 2023, nos ta mira 
un aumento significante 
den Producto Interno 
Bruto (GDP) nominal, 
cu un crecemento anual 
di 13.7 porciento segun 
calculacionnan di April 


Minister Geoffrey Wever: 


MINISTER WEVER: ECONOMIA DI ARUBA LO SIGUI 
CRECE SEGUN ECONOMIC OUTLOOK 2024-2025 


2024. E GDP nominal pa 
2023 (Afl. 6,829m) tabata 
iguala na 112.3 por ciento 
compara cu nivel di 2019 
(Afl. 6,080m). 


Pa 2024, ta spera cu e 
GDP lo aumenta pa 8.5 
porciento, sigui pa un 
crecemento mas modera 
- “baseline scenario" - di 
1.3 porciento den 2025. E 
expectativa ta cu e GDP 
nominal pa 2024 (Afl. 
7,408m) lo ta na 121.8 
porciento di nivel di 2019, 
mientras cue GDP nominal 
pa 2025 (Afl. 6,080m) lo ta 
na 123.4 porciento di nivel 
di 2019. 


Segun e “Economic 
Outlook” ta premira un 
inflacion di 3.1 porciento 
pa 2024 y 2.5 porciento 
pa 2025. E dependencia 
di importacion ta nifica 
cu  factornan manera 
disrupcion den e fluho 
normal (internacional) di 
productonan, servicio y 
capital por afecta e tasa di 
inflacion na Aruba. 


Mientras turismo ta keda 


un motor primario di 
crecemento, esfuersonan 
ta wordo haci pa diversifica 
e economia. Turismo ta 
proyecta pa crece 14.0 
porciento den 2024 cual 
ta 53.2 porciento mas 
halto compara cu 2019, y 
lo sigui crece den añanan 
binidero, contribuyendo 
na crecemento economico 
general. Pa 2024, ta 
spera un aumento den 
inversionnan di 11.7 
porciento, cu un subida 
den inversionnan publico, 
mientras cu inversionnan 
priva den otro proyectonan 
di hotel lo continua y 


finalisa fin di 2024. 


Pa facilita proyeccion 
di e economia di Aruba, 
DEACI ta haci uzo di e 
modelo macro-economico 
MARUBA. Maneho di 
e modelo MARUBA ta 
cay bao responsabilidad 
di DEACI. Pa yega na e 
proyeccionnan economico, 
DEACI ta den dialogo 
continuo cu diferente 
instancianan y expertonan 
local, y a base di analisis 
di diferente desaroyo, ta 
produci proyeccionnan 
economico. 

Ministerio di Asuntonan 


Economico, Comunicacion 
y Desaroyo Sostenibel 
conhuntamento cu 
DEACI lo sigui monitor 
desaroyo di economia 
di Aruba. "E Economic 
Outlook ta proyecta un 
crecemento economico y 
ta mustra e confiansa den 
Aruba su economia. Un 
economia chikito cu tin e 
potencial pa desaroya mas 
sectornan economico cu lo 
contribui na un economia 
mas duradero”, segun e 
mandatario. 

E publicacion completo ta 
disponibel riba e website 
www.deaci.aw. 


FOR DI UN VAN LADRONNAN A HORTA EKIPONAN DI 
COMPANIA CU A BAY HACI EVENTO NA REFLEXIONS 


Diabierna anochi a drenta informe di un 
caso di kiebro y ladronicia for di un van na 
Reflexions, mesora a dirigi un patruya na e 
sitio. Na yegada di e patruya a bin compronde 
cu 2 empleado di un compania cu ta organisa 
eventonan tabata bahando ekiponan ora nan 
a bay paden y regresa den menos di 10 minuut 
a logra kibra den e van y bay cu ekiponan di 
e compania. Polis a tuma e investigacion y a 


pasa esaki pa recherche. 

Manera ta conoci, 
Weganan Escolar (WE) 
2024 ta inicia diasabra, 
1 di juni na Compleho 
Deportivo Nadi Croes & 
Crismo Angela. Weganan 


Minister Endy Croes: 


PUEBLO DI ARUBA TA CORDIALMENTE INVITA PA E GRAN 
APERTURA DI WEGANAN ESCOLAR 2024 DIA 1 DI JUNI 


Escolar ta un proyecto 


deportivo di Ministerio 
di Enseñansa y Deporte y 
IBiSA. E meta di WE Aruba 
ta pa promove deporte 
bou di e alumnonan di 


scol. Weganan Escolar 
ta un competencia pa 
e alumnonan di scol 
preparatorio, basico y 
secundario cu ta competi 
den diferente disciplina 
e.o. futbol, volleyball, 
beach tennis, badminton, 
“kids athletics”, WE Baile 
y e aña aki a introduci 
un categoria nobo, esta 
WE Mente. Dos siman 
di competencia, unda e 
scolnan lo bataya contra 
otro pa conkista e titulo 
maximo. Un total di 
1300 alumno di 45 scol 
ta participa na Weganan 
Escolar 2024. 


E gran apertura di 
Weganan Escolar ta tuma 
luga diasabra, 1 di juni na 
Compleho Deportivo Nadi 
Croes & Crismo Angela. Pa 
6 or di atardi e ceremonia 
oficial lo inicia cu desfile 
di e scolnan, brassband, 
show di baile, entrada 
di e antorcha Olimpico y 
mucho mas. E mandatario 
di Deporte ta gradici IBiSA 


ADVERTENCIA PA BOTO NAN DEN 
BISINDARIO DI EAGLE BEACH. 
UN TURTUGA GRANDI SIN BIDA TA 


DRIF RIBA AWA 


* E potret por ta grafico pa cierto persona* 


A tuma nota di un turtuga sumamente grandi (sin bida) ta drif riba awa den area di 
Eagle Beach. Wardacosta a mira e turtuga, y a ripara cu posiblemente un boto a dal den 


dje. 


Basa riba e grandura, ta calcula cu e turtuga ta pisa aproximadamente 200 kilo. E 
mensahe aki ta pa adverti tur boto den bisindario pa tene cuenta cu esaki pa evita di dal 
den dje, cu lo por posiblemente causa daño na e boto. 


y e comision organisado 
pa realisa e competencia 
deportivo aki. 


Por ultimo, Minister Endy 
Croes ta desea tur scol cuta 


competi den e campeonato 
di WE Aruba 2024 hopi 
exito y ta invita Pueblo di 
Aruba pa duna sosten y 
apoyo na nos hobennan. 

Accidente cu basta dano 
material den Dakota 


Avenida Milo Croes - Di- 


ariba Avenida Milo Croes 
pa un boksmento cu basta 
danjo material. 


E accidente a sosode ariba 
e t-weg Stadionplein cu 
Avenida Milo Croes, mo- 


mento cu un flatbed truck 
a subi caminda dilanti un 
sedan. 


Aki ta unda e sedan a dal 
contra dje, un cu tambe 

un tire a bula bay dal un 
auto staciona dilanti un 
supermercado. 
No tawata tin herido, pero 
si manera por mira hopi 
daño material. 


Maravillas de la Fe 


asabra atardi polis a bay 


VALIDO TE DIALUNA 27 DI MEI 2024, 18:00 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA YMAYAN: 
PARCIALMENTE NUBLA 


TEMPERATURA MAXIMO 33 GRADO CEL- 
SIUS 

TEMPERATURA MINIMO 27 GRADO CEL- 
SIUS 

INDICE DI CALOR (HEAT INDEX) DEN Y 
ROND 
DIORANAN DI MERDIA: 34 PA 39 GRADO 
CELSIUS 
UV INDEX: 12 
POTENCIAL DI NEO PA PROXIMO 24 


1 TE 3 MM; LOCALMENTE ESAKI POR VAR- 


DO CEL 
AWACERO (MM) DEN UL 


UN AWACERO. 
BIENTO LO TA MODERA TE BASTA FUERTE; 
| FUERTE 
DEN RAFAGA FOR DI DIRECCION GENER- 
ALMENTE OOST. 
TEMPERATURA (GRADO CELSIUS) MAX / 
MIN LO TA: 33 / 28 


Bo ta sufri di un malesa nan cu no no por cura 
? Manera artrosis, Alzheimer, demencia, 
depressión, diabetes osteoporosis, párkinson, 
insomnio, dolor di barica, weso migren dolo di 
barica, dolo di wesu, lomba, ect? Bo ta bebe 
remedi i bo no ta cura? Bo ta victima di 
bruheria? comunica na MARAVILLAS DE LA FE 
na 748 56 71 


Bo no tin suerte? bo placa no ta 
jega? Bo ta cumpra number i bo 
no ta gana? Bo ta bai casino i 
perde tur bo placa? Invidia, 
mala suerte? comunika na 748 
56 71 


Bo tin problema di amor? Bo 
pareha ta gaña bo? Fracaso, 
soledat, angustia. comunika na 


». Comunica na 748 56 7 
(5 748 56 71 

EMAN INVITA PA 
COMPARTI VISION NA 
CONFERENCIA CANADA 


“Mike Eman tabata in- 
strumental den lidera 
Aruba su vision riba sos- 
tenibilidad, liderando 
iniciativanan ehemplar y 
pionero pa mundo y hopi 
importante den energía 
renovable y innovacion”, 
esaki tabata algún di e 
bunita palabranan dedica 
na introducción di Eman 
dor di, James Ellsmoor, 
e Director Ehecutivo di 
organización Island In- 
novations cu a organiza e 
evento Global Sustainable 
Islands Summit. 

Ellsmore a sigui enfatisa 
cu e presencia di orador- 
nan distinguí manera 
Eman ta comproba e im- 
portancia di e evento, 
no únicamente pa orga- 
nización Island Innova- 
tion, pero en especial pa e 
futuro di islanan mundi- 
almente. 


Eman a worde invita pa ta 
un orador principal na e 
Conferencia aki riba sos- 
tenibilidad dor di Minister 
Steven Myers, encarga cu 
Medio Ambiente y Cam- 
bio Climatico di e isla 
Canades Prince Edward 
Island. Tambe Eman a 
tene un “one on one” cu 
Ellsmoor dor di e Direc- 
tor mes pa repasa e traba- 
onan pionero den area di 
sostenibilidad cu a worde 
haci na Aruba durante e 
period di gobernacion di 
Gabinete Mike Eman. 


E CONFERENCIA 


E “Global Sustainable Is- 
lands Summit 2024” cu ta 
wordo co-organisa pa Go- 
bierno di Prince Erward 
Island, ta un evento unico 
dedica na promocion di 
desaroyo di sostenibili- 


dad rond di mundo. E en- 
cuentro aki a trece hunto 
un grupo diverso di pro- 
fesionalnan, investiga- 
dornan, gobernantenan, 
lidernan di islanan y stu- 
diantenan cu ta pasiona 
pa crea un futuro mas sos- 
tenibel pa islanan rond di 
mundo. 


TEMANAN GREEN Y DI 
INNOVACION 


E cumbre ta un plataforma 
pa intercambio di conoce- 
mento, cooperacion y ex- 
ploracion di solucionnan 
innovativo. E areanan cu 
a concentra riba dje ta in- 
clui: Cuadronan di mane- 
ho y financiamento pa 
energia renovabel y ‘tec- 
nologia limpi” (cleantech); 
Transporte sostenibel y 
infrastructura resiliente; 
Eficiencia di energia y con 


n 


pa warda (almacenahe) di 
energia; Adaptacion na 
cambio di clima y creación 
di resiliencia; Envolvim- 
iento di comunidad riba 
caminda pa un “futuro di 
poco carbon” (“low-car- 
bon future”); Inovacion y 
tecnologia pa un desaroyo 
sostenibel di islanan. 


ESENCIA DI SOSTENIBI- 
LIDAD Y BON COMUN 


Eman a enfasisa cu sos- 
tenibilidad lo mester wor- 
do mira mas den e cuadro 
mas amplio di Bon Co- 
mun. El a argumenta cu 
desaroyo sostenibel ta tra- 
ta di conservacion di me- 
dio ambiente y crecemen- 
to economico responsabel, 
pasobra finalmente ta bay 
pa sigura ekidad social 


y e bienestar sostenibel 
di futuro generacionnan. 
"Pesey sostenebilidad ta e 
caminda pa un meta mas 
grandi, door di sigura cu 
nos recursonan natural ta 
wordo maneha den forma 
sabi, cu nos ta proteha 
nos sistemanan ecologico 
y nos economianan ta re- 
siliente y inclusivo.” Hopi 
apaluso Mike Eman a 
ricibi ora e a enfatisa su 
conviccion cu “nos isla- 
nan no mester enfoca riba 
hotel di 5 strea so, nos 
kier schoolnan di 5 strea 
pa nos jiunan, barionan 
cu seguridad y ambiente 
di harmonia di 5 strea pa 
nos conciudadanaonan, 
cuido di nos grandinan di 
5 strea, hospital di 5 strea 
pa nos comunidad”. Enfo- 
cando asina e accento riba 
e BON COMUN como e 
meta principal di sostenib- 
ilidad. Eman su efoke riba 
e “why” di sostenibilidad 
den e conferencia a haya 
masha hopi apoyo y admi- 
racion serca e oradornan 
despues. Den siguiente re- 
lato lo amplia mas riba e 
discurso acohedor di lider 
di AVP y ex Promer Minis- 
ter Mike Eman. 


Ladronnan a horta 2 bateria 
di truck di un compania na 


Diabierna mainta a drenta 
informe di un caso di la- 
dronicia na un compania 
na San Barbola, mesora a 
dirigi un patruya na e si- 
tio. Na yegada di e patruya 


a bin compronde cu aki ta 
trata di 2 baterianan di 
truck di e compania. Polis 
a tuma e keho di e ladroni- 
cia aki. 


TA BUSCA PARTIDORA DI 


CORANT PA AREA DI 
Simon Antonio - Pos Chikito 
Brazil - Sanicolas 
Horario: 7.30 pm 


Contact: 585-9500 
E-mail: solodipueblo@gmail.com 

L.G.Smith Boulevard - Di- 
abierna mey anochi a sos- 
ode un accidente entre dos 
auto dilanti Talk of The 
Town. 


Tawata trata di un Nissan 
Versa y un Hyundai Elan- 
tra. 


Polisnan den area mesora 


ALCOHOL TA KEDA UN DI 
PROBLEMANAN SERIO DEN TRAFICO, CHAUFFEUR 
DETENI DESPUES DI A CAUSA ACCIDENTE 


a bay controla si tin per- 
sona herida, y a resulta 
cu un di chauffeur tawata 
burachi. Pero na mes mo- 
mento a solicita pa un am- 
bulance, debi cu e impacto 
tawata poco fuerte. 


Na e sitio nos a compronde 
cu e Versa lo tawata kier a 
bay drenta e parkeerplaats 


di Linear Park, pero e El- 
antra biniendo di pabou 
cu un chauffeur intoxica a 
dal e Versa parcialmente. 


Esaki a pone e Versa hala 
mientras cu e chauffeur 
intoxica a maniobra y a 
kita bay strit ariba e mu- 
raya di TOTT. 


Despues cu Paramedi- 
conan a yega y a control'e 
prome cu e bay cera. 

Na final transportwagen a 


hib'e warda di polis, unda 
e lo mester a wordo pre- 
senta dilanti un Sub Fis- 
cal. 


Papaya Racing tin careda di 
Hot Wheels cu pista mas largo 


Papaya Racing Team ta 
un ekipo cu ta competi na 
caredanan di auto chikito, 
mihor conoci como Hot 
Wheels, desde 2016. 
Despues di exitoso inau- 
guracion di pista y care- 
danan di Hot Wheels 
na mei 2023 na Papaya 
Ranch, e peticion a bira 
uno grandi pa organisa 
un careda di Hot Wheels 
categoria Pick-up Stock y 
Stock Open 60 gram riba 
un pista un poco mas lar- 
go. 

Tur cos ta kla pa caredan- 
an di Hot Wheels e fin di 
siman venidero na Papaya 
Ranch y cu un pista aun 
mas largo. 


Diabierna 24 mei 2024 di 
7or pa gor anochi lo tin 
inscripcion y diasabra 25 
mei 2024 pa 5or atardi 
caredanan di categoria 
Pick-up Stock lo start. 
Diadomingo 26 mei 2024 
pa 100r mainta lo tin care- 
danan di categoria Stock 
Open 60 gram. 

Pa cada categoria Papaya 
Racing lo tin trofeo, pre- 
mio cash y hopi doorpriz- 
es danki na tur patrocina- 
dornan. 

Papaya Racing ta invita un 
y tur pa asisti y apoya tur 
coredornan di Hot Wheels 
na Papaya Ranch y mane- 
ra custumber lo tin bar y 
cushina bon surti. 


GE 


& |_& 


Paardenbaaistraat 10, Oranjestad, Aruba Tol.: (297) 525 - 7555 
Resultado : Sorteo 25 Mei 2024 Anochi 


04-07-13-19-30 
[Sorteo 82495 | Joker 21 Leter D  ] 
mo 


Proximo Jackpot 


Proximo Jac 


600.000,- 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 
Resultado : Sorteo 26 Mei 2024 Merdia 


02-05-06-07-26 


Proximo Jackpot 


66.000,- 

R.I.P. ALFONSO MIREP 1923-2024 


Alfonos Mirep tabata e ultimo sobreviviente di e prome 8 muchanan cu a gradua cu diploma di 
M.U.L.O. na Aruba. E logro aki no tabata facil. Nan mester a traha duro y milagrosamente tur e 
candidatonan, studiante na Juluianaschool, a pasa e examen final cu exito. Mi kier duna homenahe na 
Alfonso Mirep cu e storia tras di e logro aki. 


Actualmente e edificio aki ta funciona como sede di 
Algemene Rekenkamer. Un tempo e tabata oficina di Sr. 
Ramon Lee, Minister di Cultura, Labor y Deporte. Algun 
hende ta cord’e di tempo e tabata Biblioteca Nacional. Tin 
algun ta bay bek mas leu y nan ta corda tempo Prinses 
Margrietschool tabata ubica ey den (1943-1953). Solamente e 
mas bieunan di nos hendenan sa cu e edificio aki 
originalmente tabata e prome scol di gobierno na Aruba cu 
eventualmente a haya nomber di Juliana School na 1921. 


Oficina di Rekenkamer ta data di 1888. 
Originalmente nombra “Scol di Gobierno” el 
a yama Julianschool di 1921 te 1942 


Na aña 1920 "Scol di Gobierno” a bira ULO, (Uitgebreide Lager Onderwijs) di 8 klas. Na 1921 e 

A nomber a cambia pa Julianaschool, pero el a keda ULO te Januari 1939 cu e 
sistema MULO a keda implementa. MULO (Meer Uitgebreide Lager Onderwijs) 
di 10 klas na Aruba a bira un necesidad cu mester a wordo atendi hopi prome. Na 
Corsow ya nan a implementa e pakete nobo. Un di e voznan fuerte pa bin cu 
MULO na Aruba tabata di Sr. Gustaf Kuiperi, redactor di e semanal La Verdad y 
un miembro fundador di Club Rotario di Aruba. Sr. Kuiperi a biba p’afo di Aruba 
hopi aña y ora el a bolbe el a nota cu progreso di Aruba lo keda stagna si no amplia 
educacion. Tambe tabatin caso di ambtenaarnan colonial cu tabata nenga di bin 
Aruba pasobra ta educacion di ocho klas so tabatin pa nan yiunan. Na aña 1937 e 
decision a cay. Julianaschool ta cuminsa pakete di MULO na 1939 y e prome 
examen lo tuma luga na 1940. 


Rotary Club tabatin un 
man den binimento di 
MULO na Aruba y 
AMS na Corsow 


Cuminsando na Januari 1931 usando griffel pa scirbi riba lei, dia 14 di december di 1940 tur ocho a 
slaag y nan a haya e prome diplomanan di MULO na Aruba. Nan tabata 

Ellen Raven, Lydia Ponson, Erna Ponson, Shirley Harms, Carol Leon, Ersilia “Chia” Gonzales, August 
“Tico” Kuiperi y Alfonso Mirep. 


Erna Ponson 


Lydia Ponson Ellen Raven 


Alfonso Mirep 


Diversidad di graduadonan. E prome grupo cu a logra nan MULO diploma na 1940 tabata un refleho di 
e diversidad di pueblo di Aruba. 

Cu excepcion di e rumannan Ponson, tur di e grupo tabatin sea tata of mama stranhero; Venezolano, 
Colombiano of Americano. Shirley Harms a nace na Merca. Den e grupo tabatin catolico, protestant y 
hudiu . Probablemente como cu Guera Mundial II a cuminsa na Europa y Peter Stuyvesant College na 
Corsow no a habri ainda, ningun di e grupo a bay sigui studia afo. Carole a bay Merca pa tuma les di 
secretario y despues a bolbe y traha pa e Commanding Officer di ehercito Mericano staciona aki durante 
Guera Mundial II. Algun di e otronan a desaroya nan mes aki mes. 


Cu casi mil programa di “Showtime” y su otro programa “Ripiti y Gana”, Tico Kuiperi a bira e 
presentado di television mas conoci y popular di Aruba. Tico tambe a transmiti weganan di baseball na 
radio durante casi 30 aña. 

Lydia Ponson tabata man drechi di cuater diferente notario y probablemente tabata suficiente prepara pa 
bira notario e mes. Erna Ponson a casa cu Erwin Oehlers y nan a bay biba na Hulanda. 

Ellen Raven a dedica su mes na hopi actividad civico y cultural. Na 2009 Ellen a cumpli 50 aña como 
miembro di directiva di Protestantse Christen Vrouwen Bond! Ellen a ricibi condecoracion real pa su 
obranan humanitario. 

Shirley Harms a bay Merca na 1944 y a join Women's Army Corps. Na final di guera mundial el a bay 
Hapon cue ehercito di ocupacion y despues el a wordo traslada pa ataché militar Mericano na Rio de 
Janeiro. Hopi aña despues, na edad di mas di 50 aña, Shirley a obtene su Bachelors Degree na 
Universidad di Connecticut den Literatura Ingles. 

Alfonso Mirep a bay traha cu su tata y eventualmente a tuma rienda di e negoshi La Venezolana. 


Cu e morto di Alfonso Mirep, e ultimo sobreviviente di e klas di 1940, tur ocho a pasa pa Scol Eterno. 


CHAUFFEUR DI UN MG A 
PERDE CONTROL RIBA 
SCHOTLANDSTRAAT Y A 
BOLTER BANDA DI 
CARIBBEAN OVERSEAS 


Diabierna madruga a 
drenta informe di un ac- 
cidente unda auto a bolter 
y tin hende herida banda 
di Caribbean Overseas na 
Schotlandstraat, mesora 
a dirigi tanto polis como 
ambulans na e sitio. Na 


Clasificados 


SOLODIPUEBL O@GMA IL. COM 
CEL.585 9500 


yegada di e patruya a bin 
compronde cu aki ta trata 
di un chauffeur di un MG 
cu a perde control y a ac- 
cidenta y bolter. Na yegada 
die ambulans nan a atende 
e victima y a transporte pa 
hospital. 

HOROSCOP 


27 di Mei 2024 


Horoscop pa dia 27 di mei 
2024 


Feliz y productivo dialuna, 
feliz comienso di siman. 
Awe Solo di Pueblo ta pre- 
senta bo horoscop pa dia 
27 di mei 2024. 


Aries 

Resolve, por fin, un asun- 
to amoroso bieu. Si bo tin 
placa gespaar, e no lo ta 
mal idea pa bo invirtie. 
Di puro casualidad lo bo 
tuma contacto cu cliente 
nobo. Bo ta yena cu for- 
sa, pero purba descansa. 
Number di suerte: 57, 15, 
1. 


Tauro 

Cos no por bay miho den 
materia amoroso. Con- 
fronta e asuntonan eco- 
nomico cu bo tin pendien- 
te. E awanan profesional 


Olive Tree Social Department O) (+297) 743 7411 
www.olivetreefuneralhome.com 


ta bolbe core recht. Pro- 
becha bo tempo liber pa 
bo relaha profundamente. 
Number di suerte: 23, 52, 
x 


Geminis 

E persona stima ta hopi 
pendiente di bo. Bo entra- 
da ta aumenta debi na bo 
intuicion. Corda, e aspecto 
ta importante durante en- 
trevista. Si e molesternan 
aki no pasa, acudi na bo 
dokter. Number di suerte: 
12, 46, 8. 


Cancer 

Demostra bo sentimen- 
tonan na bo pareha. Bo 
ta biba cu demasiado ca- 
pricho. Profesionalmente 
, actua cu prudencia. E 
corientenan por duna 
bo un susto. Number di 
suerte: 55, 96, 6. 


OLIVE TREES 
PRE-PAID 
FUNERAL PLAN 


PAY AS YOU CAN 
WES ESSE BESO 


Piedraplat ® 582 0000 
Sanicolaas @ 584 8888 | 5820000 
Habri dialuna pa diabierne | 8:00am-4:00pm 


Leo 

Lo bo sinti frustracion ora 
bo perde pasenshi cu bo 
pareha. Bo economia ta 
laga hopi di desea. Opor- 
tunidad profesion nobo y 
tremendo. Ehercicio, den 
contacto cu naturalesa, ta 
fuente di salud. Number di 


suerte: 43, 34, 1. 


Virgo 

Bida familiar lo duna bo 
hopi satisfaccion. Rechasa 
e proposicion ey di inver- 
sion of bo economia lo suf- 
ri. Bon noticia profesional. 
Purba di come cuminda di 
cas. Number di suerte: 17, 
69, 9. 


Libra 

Bo no lo kier huy di bo 
pareha, confronta e prob- 
lemanan. Bo lo mester 
dal un bon repaso riba bo 
economia. E novedadnan 
na trabao lo pone bo algo 
nervioso. Un tratamento 
di relahacion no lo ta malo 
pa ningun hende. Number 
di suerte: 67, 97, 8. 


Scorpio 

E asuntonan sentimental 
lo bay riba bon caminda. 
Ta ora di realisa e proyec- 
tonan bursatil ey tan de- 
sea. Tension na trabao, 
frena bo impulsonan. Bay 
algun dia na beach, e lo 
haci bo bon. Number di 


suerte: 88, 72, 5. 


Sagitario 

Percura pa ta lo mas natu- 
ral cu bo por cu e posibel 
amor ey. Administra bon 
bo ganashinan y no sea 
asina esplendido. Propone 
pa recicla bo conocemen- 
tonan. Bo organismo lo 
gradici bo pa bo haci eher- 
cicio suave. Number di 
suerte: 53, 98, 1. 


Capricornio 
Romanticismo ta yegando 
den nubia. Bo mester ta 
mas practico y disciplina 
cu placa. Ta ora di au- 
toafirma bo mes dilanti 
bo hefenan. Si bo ta sinti 
bo mes mas cansa cu nor- 
mal, drumi lo beneficia 
bo. Number di suerte: 13, 
33; 3- 


Acuario 

Ocasio poco propicio pa 
encuentro amoroso. Uza 
bo ganashi pa amplia con- 
ocemento. Dia di inicia- 
tiva; den futuro, conta cu 
bo superiornan. Dolor na 
bo man y pianan. Number 
di suerte: 97, 69. 6. 


Piscis 

Bo empeño pa duna otro 
lo ta hopi placentero. Caba 
cu e debenan cu ta agobia 
bo. Cautela riba tereno 
laboral, aleha di proposi- 
cion poco confiabel. Scapa 
di e tristesa organisando 
un biahe den grupo. Num- 
ber di suerte: 71, 15, 6. 

Ministerie van BZK vestigt 
twee nieuwe leerstoelen 
voor het Koninkrijk 


Het ministerie van Binnen- 
landse Zaken en Koninkrijk- 
srelaties (BZK) vestigt twee 
nieuwe leerstoelen voor het 
Koninkrijk. Er komt een 
leerstoel politicologie/bestu- 
urskunde en een leerstoel 
antropologie/sociologie. 

De Universiteit Leiden en 
de Koninklijke Nederlandse 
Akademie van Wetenschap- 
pen (KNAW), Koninklijk In- 
stituut voor Taal-, Land- en 
Volkenkunde (KITLV), in 
samenwerking met de Uni- 
versiteit van Amsterdam 
(UvA), zijn geselecteerd als 
vestigingsplaatsen voor de 
leerstoelen. De Universiteit 
Leiden zal de leerstoel po- 
liticologie/bestuurskunde 
bekleden en KITLV/UvA de 
leerstoel antropologie/soci- 
ologie. 


Leerstoelhouders 

De Colleges van Bestuur van 
de UvA en de Universiteit 
Leiden hebben het voorstel 
tot de benoeming van hun 
kandidaat goedgekeurd. 
Sociaal en cultureel antro- 
poloog, onderzoeker dr. 
Francio Guadeloupe wordt 
de leerstoelhouder Publieke 
Antropologie van Koninkri- 
jksrelaties voor de KNAW/ 


KITLV/UvA. Dr. Wouter 
Veenendaal, universitair 
hoofddocent Vergelijkende 


politicologie bij het Instituut 
Politieke Wetenschap van de 
Universiteit Leiden, wordt 
leerstoelhouder  Democra- 
tische Vertegenwoordiging 
in het Koninkrijk voor de 
Universiteit Leiden. Hij zal 
bij het KITLV in Leiden wor- 
den gedetacheerd. 


Brede kennisontwikkeling 

De twee bijzondere leer- 
stoelen zijn een initiatief 
van het directoraat-generaal 
Koninkrijksrelaties (DGKR) 
van het ministerie van BZK 
in het kader van een brede 
kennisontwikkeling. De 
leerstoelen dragen bij aan 
het versterken van de ken- 
nisfunctie binnen DGKR. 
Er is behoefte aan zowel 


verdiepende als verbredende 
aandacht op het vlak van de 
wetenschapsniche koninkri- 
jksrelaties die meer onder- 
zoek, samenwerking, syner- 
gie en spin-off genereert. 


Caribische universiteiten 

De inzet is om de universit- 
eiten en onderzoekers in de 
drie de Caribische landen 
van het Koninkrijk nauw te 
betrekken bij de leerstoelen. 
Er wordt gestreefd naar een 
samenwerking met de Cari- 
bische universiteiten, waar- 
bij bijvoorbeeld docenten en 
onderzoekers uitgewisseld 
kunnen worden. De opdracht 
wordt verder uitgewerkt in 
overleg met de Caribische 
universiteiten. 


Onschatbare waarde 
Staatssecretaris Alex- 
andra van Huffelen van 
Koninkrijksrelaties: “Ik ben 
ontzettend blij dat het gelukt 
is om deze samenwerking 
met universiteiten tot stand 
te brengen. Betrouwbare 
wetenschappelijke kennis is 
van onschatbare waarde en 
kan bijdragen aan het verder 
verbeteren van de samen- 
werking in het Koninkrijk. 
Een mooie mijlpaal, juist in 
het jaar dat we vieren dat 
we in het Koninkrijk al 70 
jaar verbonden zijn door het 
Statuut”. 


Leerstoelhouder Francio 
Guadeloupe: ‘Bijna de helft 
van mensen met een Cari- 
bische achtergrond woont 
in Nederland. Tegelijkertijd 
wonen er op de eilanden dui- 
zenden mensen wiens over- 
grootouders in Nederland 
zijn geboren. Deze realiteit 
is groter dan de spanningen 
tussen de politici in Den 
Haag en de politici op de 
eilanden. We moeten erken- 
nen dat koninkrijksrelaties 
in de praktijk uitwerken op 
een lagere frequentie dan 
het niveau van beleidsmak- 
ers. Ik wil focussen op wat 
er in de community en in de 
politiek gedaan wordt om het 


Koninkrijk een meer gelijk- 
waardig, eerlijk en inclusief 
te maken voor iedereen. Dat 
is wat ik wil onderzoeken, 
samen met de kennisinsti- 
tuten op alle zes eilanden en 
in Nederland’. 


Leerstoelhouder Wouter 
Veenendaal: ‘Het Koninkri- 
jk der Nederlanden heeft 
een unieke structuur. Het 
bestaat uit vier autonome en 


gelijkwaardige landen, maar 
één van die landen — Europ- 
ees Nederland — is politiek 
en institutioneel superieur. 
Dat roept vragen op over 
de democratische verteg- 
enwoordiging binnen het 
Koninkrijk, die ik in deze 
leeropdracht wil gaan onder- 
zoeken. Samen met instellin- 
gen en experts op de zes ei- 
landen en in Nederland hoop 
ik een impuls te geven aan de 
ontwikkeling van kennis en 
onderwijs op het gebied van 
politiek en democratie in ons 
Koninkrijk. Ik zie enorm uit 
naar de samenwerking met 
wetenschappers en instellin- 
gen aan beide kanten van de 
oceaan’. 


Open proces 
De leerstoelen kwamen tot 
stand via een open pro- 


ces. De universiteiten en 
kennisinstellingen werden 
gevraagd om een voorstel in 
te dienen met een eigen in- 
vulling en onderzoeksfocus. 
De voorstellen van de Uni- 
versiteit Leiden en KITLV/ 
KNAW/UvA werden als beste 
beoordeeld. 

DGKR heeft al een samen- 
werking met de Haagse Ho- 
geschool in het kader van de 
Minor Koninkrijksrelaties. 

Aruba International Regatta den preparacion 
pa ranca sali cu su diescuater edicion 


E afia aki Aruba Inter- 
national Regatta lo tuma 
luga riba 28, 29 y 30 di 
juni 2024, banda di Surf- 
side beach patras di Nep- 
tali Henriquez Speeltuin. 
Esaki lo bira di diescuater 
edicion y preparacion ta 
den ful swing. 


Tin 14 clase di careda: 
Optimists, SailQube, F11, 
Beachcats, Sunfishes, La- 
sers, Yachts Racing, Yachts 
Live Aboard cruisers, y 
Yachts Multihulls, Miniat- 
uurboats (30-35-40 inch), 
Windsurfers y Kites. 


Invitadonan special tam- 
be a bay na algun club di 
nabegado for di Boneiro 
y Corsou pa participa den 


Aruba su Regatta 2024. 


A conoce ahustacion den 
fecha di Regatta pa op- 
timalisa participacion di 
nabegadonan jong. Re- 
gatta awor ta tuma luga 
na final di aña escolar pa 
asina esnan jong por tin 
un aña di les completa y 
por finalisa e aña den algo 
leuk cu Regatta. 


ARF, Aruba Regatta Foun- 
dation su vision ta pa in- 
troduci mas hende na na- 
begacion y conecta nan 
mas cerca na naturalesa y 
experiencianan di waters- 
port sostenibel. 


Regatta ta desea di por 
yega na mas hopi hende 


SOLODIPUEBLO(OGMAIL. COM 
CEL.585 9500 


jong cu ta posibel y intro- 
duci mas hende na e felici- 
dad di nabegacion. 


Na 2023, 75 nabegadonan 
a participa den mas di cu- 
arenta careda, durante dos 
dia yena cu accion, nan a 
haya 27 trofeo, special- 
mente diseña pa Regatta 
traha pa plastic recicla y 
palo. 


Pa 2024, Regatta su meta 
ta pa atrae mas cu 100 
nabegadonan ne Regatta 
Village banda di Surfside 
beach, den colaboracion 
cu un cantidad grandi di 
sponsor y partners gen- 
eroso. 


Please check e portal aru- 
ba-regatta.org y sign in pa 
ricibi posts y mantene bo 
mes informa. 


2024 International Regat- 
ta su programa ta inclui 
dos dia di careda y happy 
hour na final di cada dia, 
cu Live music riba diasa- 
bra 29 di juni pa medio di 
Haerfen Pop Rock Blues 
Band, y diadomingo 30 di 
juni pa The Originalz Reg- 
gea Band. 


E publico ta invita pa bin curpa y mente anto corda 
wak e spectaculo riba awa, kico di berdad ta un bida 
dal un bebida, relaha y  diisla. 


ORACION DI DIA 


Un dia fructifero colma cu e bendicion y 
forsa di ariba y yena cu Spirito Santo 


"Pasobra esun cu Dios a manda ta papia palabra di 
Dios; pasobra Dios ta dun’E Spirito Santo na abun- 
dancia." Huan 3, 34 
Dios a manda Hesus pa siña cada un di nos con nos 
mester biba.Cu nos mester kere y obedece Dios. Kere 
den Esun cu Dios a manda, acept'E y 
respet'E.Ta berdad cu nos ta biba riba e mundo aki 
pero nos no ta pertenece na e mundo aki. Nada di e 
mundo aki por duna nos e felicidad 
berdadero. Solo Dios por haci e hende feliz. P'esey 
laga nos haci nos maximo esfuerso pa agrada Dios y 
biba di acuerdo cu Su santo boluntad. 

Ban pidi Dios pa prepara nos pa ricibi Esun cu E lo 
manda for di shelo pa nos mescos cu E la baha riba 
Hesus riba dia di Su bautismo cu ta e 
Spirito Santo di Dios. E ta Esun cu ta yuda nos y 
siña nos loke ta e berdad pa nos keda pertenece na 
Su reino y nos por ta e testimonio cu ta confirma cu 
Dios semper ta e berdad. Door di esey nos ta haya 
un bida nobo hunto cu Hesus cu a resucita canando 
riba e caminda di bida eterno. E unico caminda, 
berdad y bida cu ta hiba nos na salbacion. 
Oracion: Tata Celestial duna nos e gracia pa acepta, 
kere y respeta Bo Palabra.Laga Bo Spirito Santo por 
baha riba nos y duna nos e uncion cu 
semper Bo tin warda pa nos. Amen. 


